Republik Sokialour Labourerion Finland - Wikipedia

# Republik Sokialour Labourerion Finland

### Diwar Wikipedia, an holloueziadur digor

Ur Stad Komunour berrbad e oa Republik Sokialour Labourerion Finland bet krouet da heul un dispac'h sokialour d'ar 18 a viz Genver 1918 e Finland goude an Dispac'h Bolchevikour e Rusia. Kaset e oa bet da benn an dispac'h gant tuad stourm Strollad Sokialour Demokratel Finland dreist-holl gant Otto Ville Kuusinen en e benn. Savet e oa bet ur goaurnamant, anvet Kuzul Kannaded ar Bobl, hag a grogas da vreutaat diwar-benn ur feuremglev mignoniezh gant Rusia Soviedel, bet sinet e Petrograd d'ar 1añ a viz Meurzh. En em staliañ a reas Republik Sokialour Labourerion Finland e su ar vro nemetken ha mont a reas da get e miz Ebrel 1918 pa oa bet trec'h ouzh ar Warded Ruz ar Warded Wenn, gant skoazell Impaelouriezh Alamagn da geñver Brezel Diabarzh Finland.

Levezonet-don e oa bet ar Bonreizh raktreset evit ar Republik Sokialour gant ar sokialdemokratelezh, diazezoù frankizour Disklêriadur Dishualded ar Stadoù Unanet gant gant sistem ar c'hantonoù lakaet e pleustr e Suis. Pal pennañ ar republik e oa adwelet doare mont-en-dro ar gevredigezh dre lakaat da dalvezout un demokratelezh parlamantel diazezet war an emrenerezh broadel ha divizoù ar bobl. Daoust ha ma vezent brudet a-walc'h d'ar mare-se ne oa ket komz eus diktatourelezh ar proletariad nag eus lakaat ar servijoù foran hag an armerzh da dont da vezañ dindan beli ar galloudoù foran ar gouarnamant.

Disheñvel a-walc'h e oa an emsavadeg bet kaset da-- benn e Finland diouzh Dispac'h Miz Here pe c'hoazh diouzh meur a emsavadeg all a degouezhas dre Euopa a-bezh, evel da skouer Republik Soviedel Hungaria pe Republik Soviedel Munich.

E dalc'h Rusia Soviedel e oa ar Republik yaouank ha sur-mat, ma vije bet tu dezhi da vont pelloc'h, e vije aet war un hent mui-ouzh-mui levezonet gant ar volchevegezh.

Mont a reas da get ar Republik e-kreiz ar Brezel Diabarzh ha lazhet e voe meur a ezel eus ar Strollad Sokial Demokratel hag en em disrannañ a reas ar strollad, bet savet Strollad Komunour Finland diwar unan eus an tuadoù gant Kuusinen ouzh e benn e repu e Moskva.

## [kemmañ] Gwelit ivez

- Republik Soviedel
- Republik Demokratel Finland
- RSS Finnek-Kareliek

## [kemmañ] Liammoù diavaez

- (en) Testenn-skrid ar Feuremglev Mignoniezh etre Republik Sokialour Labouerion Finland ha Rusia Soviedel Text of the Russian-Finnish treaty.
- (en) Skridoù bet savet gant Lenin diwar-benn Republik Sokialour Labouerion Finland

Adtapet diwar "http://br.wikipedia.org../../../r/e/p/Republik_Sokialour_Labourerion_Finland_d287.html"

Rummadoù ar bajenn: Finland | Komunouriezh | Sokialouriezh | Republikoù sokialour

##### Views

- Pennad
- Kaozeadenn
- Stumm a-vremañ pe stumm red

##### Klask

##### E yezhoù all

- English
- Română